Sanguo zhi pinghua/page 7

. . . 嘆曰：「大丈夫生於世，當如此乎！」時時共議，欲救黎民於塗炭之中，解天子倒懸之急. 見奸臣竊命，賊子弄權，常有不平之心. 不爭龍虎興仁義，賊子讒臣睡里驚.

卻說張飛，一日告二兄曰：「今黃巾賊遍州郡，劫掠民財，奪人妻女，倘若賊來，飛雖有家財，不能作主. 」玄德曰：「似此若何？」飛曰：「咱不若告燕主，招些義兵，便賊來何懼？」玄德並關公言曰：「此舉有理. 」即便上馬，離家來見燕主議事.

捻指到燕主階前，下馬，被門人攔住. 飛曰：「念某特來見主公，有商議的事. 」把門人曰：「少待某報知主公. 」把門人至廳前稱：「有一人在衙前，欲與主公有議的事. 」燕主曰：「交請來. 」飛即隨門吏人到於廳上. 燕主賜飛坐. 燕主曰：「公有何干？」飛曰：「今有黃巾賊遍天下，倘若來此都，此中無備，卻不踏碎燕京？」燕主曰：「雖然如此，府庫無錢，倉廩無粟，無甚糧草養濟軍人. 交誰人為其頭目？」飛曰：「某雖有上部下民，略有些小家財，可贍軍人. 」燕主曰：「便招得些義兵，交誰為頭目？」飛曰：「某家有一人，姓劉名備，字玄德，乃中山靖王劉勝之後，其人生的龍准鳳目，耳垂過肩，手垂過膝，可為頭目. 」燕主即時出令，立起義旗. 為首者乃劉玄德，次下關雲長、張翼德、糜芳、簡獻和、孫虔. 不滿一月，招的義軍三千五百.

燕主當日，共劉備於教場內教演其軍. 燕主看時，所招軍將，人人有力，個個威雄. 燕主甚喜. 正門中間有人報曰：「禍事也！」

幽郡聚勇興戈甲，反亂黃巾覓死來.

燕主言曰：「有何禍事？」答曰：「今有黃巾賊，離城百里，來取幽州. 」燕主曰：「義軍頭目如何？」玄德曰：「主公免憂，備願領軍去破黃巾. 」道罷，玄德辭了燕主，領所招軍將，出城三十里下寨.

玄德坐於帳上，問曰：「誰人敢去探賊兵多少？」道一聲未了，有張飛帳前報喏：「飛願自往. 」玄德曰：「兄弟去，小心者！」道罷，張飛上馬出寨去. 不多時，飛複回，下馬至帳前告曰：「今有漢天子，差元帥皇甫嵩，持詔敕，如有作下罪人，招軍買馬，敢破黃巾賊者，便挂先鋒印. 若滅了黃巾賊，封官賜賞. 告哥哥：咱在此處，只一郡之主，不若投漢元帥，與國家出力；東蕩西除，南征北伐，顯功於今，揚名於後. 」玄德聽得張飛道罷，甚喜；即時引手下人出寨迎接元帥.

元帥至帳上言曰：「今天子赦你每招義軍之罪，若破了黃巾，即賜高官重賞. 」道罷，元帥賜玄德坐. 關、張並眾人侍立. 元帥覷了玄德、關、張，狀貌威雄，大喜：「據此英雄，視黃巾賊如草芥然！」元帥即時教玄德挂了先鋒印，遂差快騎往探黃巾. ..